கேள்வி: சோவா-ரிக்பா பற்றி தகவல் சொல்.
பதில்: சோவா-ரிக்பா என்பது உலகின் மிகத் தொன்மையான, இன்றும் புழக்கத்தில் உள்ள மரபுவழி மருத்துவமுறைகளில் ஒன்றாகும். இது திபெத், மங்கோலியா, இந்தியாவின் இமயமலைப் பகுதிகள், பூடான், நேபாளம், முந்தைய சோவியத் ஒன்றியத்தின் சில பகுதிகளில் கடைப்பிடிக்கப்படுகிறது. இந்தியாவில் ஜம்மு & கஷ்மீர் மாநிலத்தின் லடாக் பகுதி, சிக்கிம், அருணாச்சலப் பிரதேசம், மேற்கு வங்கத்தின் டார்ஜீலிங், ஹிமாச்சலப் பிரதேசத்தின் லாஹௌல் மற்றும் ஸ்பிதி மாவட்டம் பகுதிகளில் புழக்கத்தில் உள்ளது. இம்மருத்துவமுறையின் வேர் திபெத்திய நாட்டு மருத்துவமே என்று கூறப்பட்டாலும் பெருமளவுக்கு இந்திய ஆயுர்வேத மருத்துவமுறையையும், பௌத்த தத்துவங்களையும், சில சீன தத்துவங்களையும் உள்வாங்கிக் கொண்ட ஒரு மருத்துவமுறையாகும்http://nopr.niscair.res.in/bitstream/123456789/9345/1/IJTK%203(2)%20212-218.pdf. இம்மருத்துவ முறையினை மேற்கொள்ளும் பாரம்பரிய மருத்துவர்கள் 'ஆம்ச்சி' என்றழைக்கப்படுவதால் சோவா-ரிக்பா 'ஆம்ச்சி மருத்துவம்' என்றும் அழைக்கப்படுகிறது. இந்திய ஒன்றிய அரசு செப்டம்பர் 2009-இல் இம்முறைக்கு சட்டப்பூர்வ அங்கீகாரம் வழங்கியதுhttp://pib.nic.in/newsite/erelease.aspx?relid=52535. இந்திய ஒன்றிய அரசின் சுகாதாரம் & குடும்பநலத்துறை அமைச்சகம் வெளியிட்ட ஒரு புள்ளிவிவரப்படி, 01.04.2012 அன்றுள்ளபடி, இந்தியாவில் 108 சோவா-ரிக்பா மருந்தகங்கள் இருந்தனhttp://data.gov.in/catalog/state-wise-distribution-ayush-ayurveda-yoga-naturopathy-unani-siddha-sowa-rigpa-and#web_catalog_tabs_block_10. ஒவ்வொரு கிராமத்திலுமுள்ள மரபுவழித் தேர்ச்சியுள்ள ‘ஆம்ச்சி’யால் மேற்கொள்ளப்படுவதாகவே பெருமளவுக்கு இருந்தாலும் மெல்ல நவீனமயமாகிவருகிறது இம்முறை. இந்தியாவில் நான்கு நிறுவனங்கள் ஆறுவருட இளநிலை திபெத்திய மருத்துவமுறை பட்டப்படிப்பை வழங்கிவருகின்றன. அவையாவன: * இந்திய அரசின் பண்பாட்டுத் துறை அமைச்சகம் நடத்தும் பௌத்தவியல் நடுவண் ஆய்வு நிறுவனம், லே (ஜம்மு & கஷ்மீர்) * இந்திய அரசின் பண்பாட்டுத் துறை அமைச்சகம் நடத்தும் திபெத்திய ஆய்வுகளுக்கான நடுவண் பல்கலைக்கழகம், சாரநாத் (உத்தரப் பிரதேசம்) * தலாய் லாமா அவர்கள் நடத்தும் திபெத்திய மருத்துவம் & சோதிடவியல் நிறுவனம், தர்மசாலா (ஹிமாச்சலப் பிரதேசம்) * சோக்போரி மருத்துவப் பயிலகம், டார்ஜீலிங் (மேற்கு வங்காளம்)